
LIETUVOS RESPUBLIKOS APLINKOS MINISTRAS

ĮSAKYMAS
DĖL LIETUVOS RESPUBLIKOS APLINKOS MINISTRO 1999 M. LIEPOS 14 D. ĮSAKYMO NR. 217 „DĖL ATLIEKŲ TVARKYMO TAISYKLIŲ PATVIRTINIMO“ PAKEITIMO

2023 m. liepos 24 d. Nr. D1-245
Vilnius


P a k e i č i u Lietuvos Respublikos aplinkos ministro 1999 m. liepos 14 d. įsakymu Nr. 217 „Dėl Atliekų tvarkymo taisyklių patvirtinimo“ patvirtintas Atliekų tvarkymo taisykles:
. Papildau 141 ir 142 punktais:
„. Komunalinių atliekų tvarkymo sistemoje surenkamų pakuočių atliekų, kuriose buvo alyva, dažai, lakas, rašalas, klijai, tirpikliai ir (ar) kita medžiaga, naudojama statybos, remonto darbams ir (ar) paženklinta kaip sprogi, pavojinga sveikatai ir (ar) ūmiai toksiška, negalima plauti, skalauti ir jų turinio išpilti į kanalizaciją ar jas išmesti į komunalinių atliekų konteinerį. Šis reikalavimas netaikomas nepavojingų dažų, gruntų, glaistų ir kitų medžiagų tinkamai ištuštintoms (be likučių, pvz., milteliai, nuosėdos ir lašai; pakuotė išvalyta šepečiu ar mentele), išskyrus likučius, kurių negalima pašalinti be papildomų valymo priemonių, pvz., šildymo, ir sausoms pakuotėms, nepaženklintoms pavojaus piktograma, dėmesį į pavojų atkreipiančiais žodžiais ar frazėmis, jeigu tokioje pakuotėje nelaikytos kitos pavojingosios medžiagos.
. Negalima susidarančias pavojingųjų medžiagų atliekas išpilti į kanalizaciją, išmesti į mišrių komunalinių atliekų konteinerį, maišyti, perpilti į kitus indus ar pakuotes, skiesti ar kitaip pakeisti jų būvį. Visos pavojingųjų medžiagų atliekos turi būti originalioje jų pakuotėje, šios pakuotės sandariai uždarytos, kad pavojingosios medžiagos neišsipiltų ar neišbyrėtų.“
. Pakeičiu 75 punktą ir jį išdėstau taip:
„. Pavojingosios atliekos identifikuojamos vadovautis aplinkos ministro tvirtinama pavojingųjų atliekų identifikavimo ir klasifikavimo metodika.“
. Papildau 1317 punktu:
„. Augalų apsaugos produktų naudotojai šių produktų atliekas tvarko vadovaudamiesi Augalų apsaugos produktų saugojimo, tiekimo rinkai, naudojimo taisyklėmis, patvirtintomis Lietuvos Respublikos žemės ūkio ministro 2003 m. gruodžio 30 d. įsakymu Nr. 3D-564 „Dėl Augalų apsaugos produktų saugojimo, tiekimo rinkai, naudojimo taisyklių patvirtinimo“.“
. Pakeičiu 132 punktą ir jį išdėstau taip:
„. Asmenys, pažeidę Taisyklių reikalavimus, atsako Lietuvos Respublikos administracinių nusižengimų kodekse, Lietuvos Respublikos aplinkos apsaugos įstatyme nustatyta tvarka.“
. Pakeičiu 1 priedo 2.2 papunktį ir jį išdėstau taip:
„. jei tam tikroms atliekoms galima priskirti ir pavojingųjų, ir nepavojingųjų atliekų kodus, atliekų pavojingosios savybės vertinamos ir atliekos klasifikuojamos vadovaujantis aplinkos ministro tvirtinama pavojingųjų atliekų identifikavimo ir klasifikavimo metodika.“
. Pakeičiu 1 priedo 5 punktą ir jį išdėstau taip:
„. Atliekų sąraše kiekvienam atliekų kodui nustatytas kodo tipas (AN – absoliučiai nepavojingas, AP – absoliučiai pavojingas, VP – veidrodinis pavojingas, VN – veidrodinis nepavojingas). Jei atliekų kodui priskirtas kodo tipas AN, – atlieka laikoma nepavojinga ir pavojingumo vertinimo atlikti nereikia. Jei atliekų kodui priskirtas kodo tipas AP, – atlieka laikoma pavojinga ir pavojingumo vertinimo atlikti nereikia. Jei atliekų kodui priskirtas kodo tipas VP arba VN, – reikia vertinti atliekų pavojingumą vadovaujantis aplinkos ministro tvirtinama pavojingųjų atliekų identifikavimo ir klasifikavimo metodika.“


Aplinkos ministras								         Simonas Gentvilas

